Source: https://dataprotection.gov.sk/uoou/sk
Timestamp: 2019-01-19 16:41:57+00:00
Document Index: 5959361

Matched Legal Cases: ['§ 108', 'čl. 37', '§ 44', 'čl. 68', 'čl. 94', 'Čl. 37', '§ 44', 'čl. 37', '§ 44', 'čl. 39', '§ 46']

18.01.2019 - 14:46
28. január je každý rok Dňom ochrany osobných údajov. Pri príležitosti tohoročného Dňa ochrany osobných údajov úrad usporiada dňa 28. januára 2019 workshop v Hoteli Bratislava (začiatok o 09.00 hod, ukončenie o 14.00 hod) , na ktorom bude odprezentovaných niekoľko blokov venovaných ochrane osobných údajov v top oblastiach. Radi by sme Vás na tento workshop pozvali.
Čítať viac o Deň ochrany osobných údajov 2019, workshop úradu
Dôležitý oznam, upozornenie na nepravdivú ponuku „certifikátu GDPR údajne schváleného úradom“
Dávame do pozornosti, že spoločnosť www.safedata.sk ponúka „certifikát GDPR za 149 Eur schválený úradom pre účely kontroly úplne zadarmo“. Dovoľujeme si vás upozorniť, že úrad tento, alebo akýkoľvek iný certifikát neschválil, nepotvrdil ani inak neverifikoval, nakoľko schvaľovanie certifikátov toho času ešte vôbec nevykonáva. V prípade, ak takýto certifikát už máte, odporúčame Vám obrátiť sa na Slovenskú obchodnú inšpekciu.
Čítať viac o Dôležitý oznam, upozornenie na nepravdivú ponuku „certifikátu GDPR údajne schváleného úradom“
11.01.2019 - 08:15
Ako Úrad už skoršie informoval, koncom mája 2018 bolo schválené nové nariadenie o spracúvaní osobných údajov inštitúciami a orgánmi spoločenstva, ktoré sa začalo uplatňovať 11.12.2018. Toto nariadenie nahrádza nariadenie 45/2001 a je v súlade s ustanoveniami všeobecného nariadenia o ochrane osobných údajov.
Čítať viac o Nariadenie 45/2001, preskúmanie Privacy Shieldu, Usmernenie k akreditácii certifikačných subjektov
Brexit a ochrana osobných údajov
31.12.2018 - 07:42
V nadväznosti na plánovaný výstup Spojeného kráľovstva z Európskej únie, tzv. Brexit a jeho možné dopady na ochranu osobných údajov, si Úrad na ochranu osobných údajov SR („úrad“) dovoľuje informovať, že bližšie informácie pre prevádzkovateľov, ktorí prenášajú osobné údaje zo/do Spojeného kráľovstva a pre dotknuté osoby, by mali byť známe na začiatku roka 2019. Úrad bude postupovať podľa dohody medzi všetkými dozornými orgánmi na ochranu údajov v EÚ.
Čítať viac o Brexit a ochrana osobných údajov
31.12.2018 - 07:32
Dávame do pozornosti slovenskej verejnosti, že Európsky výbor pre ochranu údajov organizuje verejné konzultácie k návrhom usmernení upravujúce rôzne témy o ochrane osobných údajov. Pripomienky a názory je možné zasielať v anglickom jazyku priamo na emailovú adresu zverejnenú pri jednotlivej konzultácii (EDPB@edpb.europa.eu).
Prehľad otvorených a ukončených konzultácií je dostupný tu.
Práve prebiehajúce konzultácie:
Čítať viac o Verejné konzultácie
15.06.2018 - 15:42
Dnes 15.6.2018 nadobúda účinnosť vyhláška úradu č. 158/2018 Z. z. o postupe pri posudzovaní vplyvu na ochranu osobných údajov, vydaná na základe splnomocňovacieho ustanovenia § 108 ods. 2 zákona č. 18/2018 Z. z. Čítať znenie vyhlášky.
Čítať viac o Vyhláška úradu o postupe pri posudzovaní vplyvu na ochranu osobných údajov je oddnes účinná
04.06.2018 - 14:03
Dňa 24.05.2018 sa uskutočnila koktailová recepcia v Bibliotéke Solvay, Brusel, ktorej sa zúčastnili eurokomisárka Věra Jourová, poslanec Európskeho Parlamentu Jan Philipp Albrecht, európsky dozorný úradník pre ochranu údajov Giovanni Buttarelli, predsedníčka Pracovnej skupiny WP29 Andrea Jelinek, a napokon, zástupcovia zo všetkých členských štátov. Mnohí zo zúčastnených zohrali aktívnu úlohu pri GDPR rokovaniach a sú hrdí na to, že po dlhých rokovacích procesoch dosiahli úspech.
Čítať viac o Oslava príchodu GDPR a kreácie Európskeho Výboru pre ochranu údajov v dňoch 24. – 25.05.2018
02.06.2018 - 08:04
Dňa 23.5.2018 bolo v Eurlexe (Úradnom vestníku Európskej Únie) zverejnené Korigendum k nariadeniu Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov)/ oprava znenia niektorých recitálov a článkov nariadenia GDPR.
Čítať viac o Korigendum k nariadeniu GDPR
29.05.2018 - 22:04
Podľa nariadenia GDPR a podľa zákona č. 18/2018 Z. z. o ochrane osobných údajov a o zmene a doplnení niektorých zákonov už úrad nevykonáva skúšky fyzickej osoby na výkon funkcie zodpovednej osoby, nakoľko tieto nie sú nariadením GDPR ani zákonom č. 18/2018 Z. z. ustanovené a potrebné na to, aby osoba mohla zastávať pozíciu prevádzkovateľom alebo sprostredkovateľom určenej zodpovednej osoby. V tejto súvislosti Vám dávame do pozornosti čl. 37 ods. 5 nariadenia GDPR alebo § 44 ods. 6 zákona č. 18/2018 Z. z.
Čítať viac o Skúšky na výkon zodpovednej osoby už úrad nevykonáva
28.05.2018 - 08:13
Dňa 23. mája 2018 sa zástupcovia Rady a Parlamentu dohodli na novom nariadení o spracúvaní osobných údajov inštitúciami a orgánmi spoločenstva. Nové pravidlá sú v súlade so všeobecným nariadením o ochrane údajov (GDPR), ktoré sa uplatňuje od 25. mája 2018.
Čítať viac o Nové pravidlá spracúvania osobných údajov inštitúciami a orgánmi spoločenstva
S ohľadom na veľké množstvo otázok zasielaných úradu v týchto dňoch nie je možné na všetky otázky reagovať ihneď, alebo do 25.5.2018. Z uvedeného dôvodu Vás žiadame o trpezlivosť pri čakaní na odpoveď. Otázkam sa venujeme v poradí, v akom boli na úrad zaslané. Vyzývame Vás tiež, aby ste si pozreli informácie zverejnené na webovom sídle úradu, nakoľko aj v rámci zverejnených metodík alebo často kladených otázok (FAQ) môžete nájsť odpovede na vaše otázky. Ďakujeme za pochopenie.
Čítať viac o Odpovede na otázky verejnosti
22.05.2018 - 09:08
Slovenská republika bola zaradená do „klubu“ niekoľko málo krajín v rámci EU, ktoré implementovali GDPR do národnej legislatívy. Tento fakt neunikol ani odbornej verejnosti, ktorá sa ochranou osobných údajov zaoberá a ktorá krátko hodnotila, kde v implementácii GDPR vznikajú v rámci členských krajín problémy (link na článok v angličtine: https://iapp.org/news/a/most-member-states-wont-be-ready-for-gdpr/ ) .
Čítať viac o Slovenská republika medzi krajinami, ktoré implementovali GDPR
NARIADENIE EURÓPSKEHO PARLAMENTU A RADY (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46 ES (všeobecné nariadenie o ochrane údajov) (ďalej len „nariadenie“) ako aj zákon č. 18/2018 o ochrane osobných údajov a o zmene a doplnení niektorých zákonov (ďalej len „zákon“) upravujú možnosť vypracovania kódexov správania (prípadne zmeny, či rozšírenia už schválených kódexov správania) združeniami a inými subjektami zastupujúcimi kategórie prevádzkovateľov alebo sprostredkovateľov.
Pracovná skupina WP 29, plní významnú úlohu pri uplatňovaní nariadenia, a to najmä prostredníctvom prijímania metodiky ku konkrétnym otázkam alebo oblastiam týkajúcim sa spracúvania osobných údajov. Toho času Pracovná skupina WP 29 (od 25.5.2018 EDPB, European Data Protection Board; Európsky výbor pre ochranu údajov podľa čl. 68 nariadenia a podľa čl. 94 os. 2 nariadenia) pripravuje metodiku kú kódexom správania, „Guideline on Codes of Conduct and Monitoring Bodies under Regulation 2016/679“, ktorá má zabezpečiť jednotný výklad a uplatňovanie nariadenia v oblasti kódexov správania a monitorujúcich subjektov.
Úrad z uvedeného dôvodu považuje za nevyhnutné zosúladiť procesy týkajúce sa kódexov správania (procesu ich schvaľovania a tiež nastavenie procesov pre monitorujúce subjekty) s danou metodikou, ktorá bude vydaná. Až po zverejnení schválenej metodiky úrad v jej medziach finálne nastaví svoje interné procesy.
Čítať viac o Informácia úradu ku kódexom správania
Tento piatok, dňa 25.5.2018 sa začne v praxi uplatňovať nariadenie GDPR a zákon č. 18/2018 Z. z. o ochrane osobných údajov a o zmene a doplnení niektorých zákonov nadobudne účinnosť (ďalej len „nariadenie“ a „zákon“), zákon č. 122/2013 Z. z. o ochrane osobných údajov a dve vyhlášky úradu stratia účinnosť (24.5.2018 o polnoci) (ďalej len „vyhlášky a starý zákon“). Stratou účinnosti vyhlášok a starého zákona samozrejme v praxi prestanú existovať aj „inštitúty“ z týchto právnych noriem Vám známe, ako napríklad skúška fyzickej osoby na výkon zodpovednej osoby ( a prihlasovanie sa na ňu), povinnosť oznamovať informačný systém osobných údajov úradu, povinnosť viesť evidenciu o informačnom systéme osobných údajov alebo povinnosť v niektorých prípadoch žiadať úrad o osobitnú registráciu informačného systému osobných údajov. Dovoľujeme si Vás preto požiadať, aby ste uvedenú zmenu vzali na vedomie aj prakticky, teda už úradu nezasielali vyššie uvedené dokumenty a neprihlasovali sa na absolvovanie skúšky na výkon funkcie zodpovednej osoby. Zároveň však nelikvidujte dôkazy a dokumenty spojené so starým zákonom, nakoľko tieto preukazujú, že v čase účinnosti vyhlášok a starého zákona ste si svoje povinnosti riadne plnili.
Čítať viac o Zánik „starých“ inštitútov, prichádza GDPR a zákon č. 18/2018 Z. z.
Dňa 25.05.2018 sa začne uplatňovať nová legislatívna v oblasti ochrany osobných údajov – Nariadenie (EÚ) 2016/679 a zákon č. 18/2018 Z. z. Čl. 37 nariadenia a § 44 zákona upravujú podmienky, kedy sú prevádzkovatelia a sprostredkovatelia povinní určiť zodpovednú osobu. Prevádzkovateľ a sprostredkovateľ je povinný podľa čl. 37 ods. 7 nariadenia a § 44 ods. 8 zákona oznámiť úradu kontaktné údaje určenej zodpovednej osoby. Nakoľko zodpovedná osoba podľa čl. 39 ods. 1 písm. e) nariadenia a § 46 ods. 1 písm. e) zákona plní úlohy kontaktného miesta pre úrad, je prevádzkovateľ a sprostredkovateľ povinný oznámiť úradu aj identifikačné údaje zodpovednej osoby (napríklad kontakt na prevádzkovateľa a sprostredkovateľa alebo meno a priezvisko zodpovednej osoby), a to za účelom riadneho plnenia úloh úradu, aby mohol vhodne a personalizovane zodpovednú osobu oslovovať a kontaktovať, keď s ňou bude komunikovať. Úrad takto získané osobné údaje využíva a bude využívať výlučne na účely kontaktovania zodpovednej osoby pri komunikácii s ňou.
Vyššie uvedené platí aj pre prevádzkovateľa a sprostredkovateľa, ktorí si zodpovednú osobu, určili alebo určia dobrovoľne.
Uvedené povinnosti si prevádzkovatelia a sprostredkovatelia voči úradu splnia prostredníctvom úradu vytvoreného formuláru.
Čítať viac o Oznámenie kontaktných údajov určenej zodpovednej osoby
MU č. 3_2018 k povinnostiam prevádzkovateľa e-shopu
Širšie vnútorné výberové konanie - 41/2018
Archívna informácia - Pokyny a vzory
POPLATOK ZA OCHRANU OSOBNÝCH ÚDAJOV v zálohových platbách spojených s užívaním bytov
POJMY "ZÁKLADNÉ PRÁVA A SLOBODY" VERZUS "PRÁVA A SLOBODY" - A AKO ICH IDENTIFIKOVAŤ
Kedy Nariadenie a kedy zákon o ochrane osobných údajov?
Správca fanúšikovskej stránky umiestnenej na sociálnej sieti v postavení prevádzkovateľa
K oznamovaniu určenia zodpovednej osoby a jej kontaktných údajov úradu podľa novej právnej úpravy
Oprávnená osoba a poučenie oprávnenej osoby podľa novej právnej úpravy